एजेन्सी। अमेरिकामा एउटा थोत्रो कम्प्युटरको लिलामी हुँदैछ । आश्चर्यको कुरा यो कम्प्युटरको लिलामीको मूल्य ३ लाख डलर (३ करोड ३० लाख नेपाली रुपैयाँ)बाट सुरु हुँदैछ । लिलामी सेप्टेम्बरमा हुनेछ । अमेरिकाको बोस्टनको आरआर अक्सन कम्पनीले त्यो कम्प्युटरको लिलामी गर्नेछ ।
यो कम्प्युटर एप्पल कम्पनीको कम्प्युटर हो । यसलाई १९७० को दशकमा स्टिभ जब्स र स्टिभ भोज्नियाकले बनाएका थिए । एप–१ नामको यो कम्प्युटरको मूल्य त्यतिबेला मात्रै ६६६ डलर थियो । एपल–१ ले आज पनि काम गरिरहेको छ । १९७६–७७ को बीचमा जब्स र भोज्नियाकले करिब २ सय कम्प्युटर डिजाइन गरेका थिए । तीमध्ये ६० कम्प्युटर मात्र अहिलेसम्म बाँकी छन् । यो तिनैमध्येको एक हो ।
एप्पलका एक्सपर्ट कोरे कोहेनका अनुसार यसमा सबै पार्टहरु ओरिजिनल छन् । यसको कीबोर्ड पनि ४० वर्ष पुरानो छ । परीक्षणका क्रममा यसलाई ८ घण्टासम्म चलाएर हेर्दा कुनै कमी देखिएन । यो त्यही कम्प्युटर थियो जसले जब्सले नाम र दाम कमाएका थिए । त्यसपछि एपल २ बनाइयो जसको उत्पादन ठूलो परिमाणमा गरिएको थियो ।
बाजुरा । स्थानीय त्रिवेणी नगरपालिका–७ मा ४५ वर्षीय धनबहाुदर ऐडीले आफ्नै छोरीको हत्या गरेका छन् । ऐडीले पाँच वर्षीया छोरी रबिनाको हत्या गरेको प्रहरी नायब उपरीक्षक सागर बोहोराले जानकारी दिए । हत्या गर्ने बाबु धनबहादुरलाई प्रहरीले नियन्त्रणमा लिएको छ ।
घरभन्दा बाहिर करीब २० मिटर पर हत्या गरेको अवस्थामा बालिकाको शव भेटिएको छ । आमा तीज मनाउन त्रिवेणी नगरपालिका–९ स्थित माइतीघर ताम्सुमा गएको अवस्थामा हत्या भएको हुन सक्ने प्रहरीले जनाएको छ ।
प्रहरीको प्रारम्भिक अनुसन्धानअनुसार छोरीको हत्या करीब चार÷पाँच दिनअगाडि भएको देखिएको छ । हत्याको कारणबारे अनुसन्धान गर्न प्रहरी टोली घटनास्थ पुगिसकेको प्रमुख नायब उपरीक्षक बोहोले बताए।
मृतक रबिनाको शवपरीक्षणका लागि जिल्ला अस्पताल मार्तडी ल्याउन लागिएको प्रहरी नायब उपरीक्षक सागर बोहोराले जानकारी दिए ।